เซฟร้านนี้ไว้ในลิสต์ หลังจากเห็นรีวิวของเพื่อนๆ ว่าทุกเมนูลด 50% จนถึง 31 ต.ค. 58 นี้ วันนี้สบโอกาสระหว่างทางไปราชบุรี เลยขอแวะชิม

การเดินทาง สถานที่ตั้ง และบรรยากาศร้าน คงข้ามไปได้เนอะ 

<<อาหาร>>

ได้อ่านรีวิวครูปูว่าเมนู ข้าวห่อไข่ราดซอสฮายาชิอบชีส เด็ดมาก ก็หมายมั่นเลยค่ะว่าจะมาสั่งเมนูนี้ 

สำหรับการลด 50% จะไม่ลดเครื่องดื่ม และการเพิ่มเซ็ตอาหารเพื่อเพิ่ม น้ำ ซุป สลัด นะคะ

อาหารที่ลองนะคะ

■■ ข้าวห่อไข่ราดซอสฮายาชิอบชีส ■■ 

210 บ.  

5/5

□□ ข้าวผัดไก่ใส่เห็ด ห่อไข่หนาอวบ ราดซอสฮายาชิ ที่มีเนื้อปรุงรสราดมาด้วย และโปะด้วยชีสเยิ้มๆ 

□□ ซอสฮายาชิอร่อยมากๆ ค่ะ หวานเค็มลงตัว เนื้อวัวชิ้นบาง ไม่เหนียว หมักมารสชาติดี ตักข้าว พร้อมไข่ ซอส และชีสเยิ้มๆ มันเข้ากันมากๆ ค่ะ อร่อยจริงๆ 

■■ ไก่ชุบแป้งทอด ■■ 

70 บ.

2/5

□□ ตอนแรกจะเลือกท้อปปิ้งแฮมเบิร์ก แต่น้องพนักงานแจ้งว่าต้องรอ 25 นาที เลยเปลี่ยนเป็นไก่ทอด ตอนแรกเข้าใจว่าเป็นแบบไก่คาราอาเกะ ปรากฏว่าไม่ใช่ มันเป็นไก่ทอดแบบหมูทงคัตสึ

□□ ไก่ทอดมากรอบ แต่ยังให้ความรู้สึกว่าอมน้ำมัน ให้ความรู้สึกเลี่ยนมาก ขณะนี้ 6 ชม. ผ่านไป ยังรู้สึกเลี่ยนอยู่เลยค่ะ ไก่ไม่มีการหมักอะไรมาก่อน ไม่มีรสชาติ และที่สำคัญ ไก่ที่ได้กรอบจนไหม้เกรียม ต้องทิ้งซากไว้ให้คนทำดู 1/3 ชิ้น เพราะมันไหม้จนกินไม่ได้ 

■■ เซ็ต C : น้ำ + สลัด + ซุป ■■

70 บ.

□□ น้ำ - เลือกชาเขียวเย็น (3/5) □□ ชาเขียวไม่ค่อยหอมเท่าไหร่ค่ะ มาตรฐานทั่วไป

□□ สลัด □□  4/5 □□ น้ำสลัดแบบญี่ปุ่นเป็นแบบน้ำสลัดงาดำข้น อร่อยมากค่ะ ชอบ garlic chips ที่โปะด้านบนมาก กรุบกรอบ อร่อย หัก 1 คะแนนเพราะถ้วยเล็กไป 555

□□ ซุปใส □□ 4/5 □□ ซุปใสหอมดาชิมากๆ อร่อยดีค่ะ 

<<บทสรุป>>

โดยรวมชอบนะคะ ยกเว้นไก่ทอด เฟลสุดแล้วอะ แต่ข้าวห่อไข่ราดซอสนี่คงกินบ่อยๆ ไม่ไหว เลี่ยนค่ะ 555